অঞ্জন ২০১৪ সালে প্রথম পূর্ণদৈর্ঘ্য চলচ্চিত্র নির্মাণ করেন। গল্পকার আখতারুজ্জামান ইলিয়াস রচিত গল্প "রেইনকোট" অবলম্বনে মেঘমল্লার দিয়ে তার পূর্ণদৈর্ঘ্য চলচ্চিত্র পরিচালনায় অভিষেক হয়। ১৯৭১ সালে বাংলাদেশের স্বাধীনতা যুদ্ধ চলাকালীন এক কলেজ শিক্ষক নুরুল হুদার সাথে ঘটে যাওয়া ঘটনা নিয়ে নির্মিত হয়েছে এই চলচ্চিত্রটি। এতে কলেজ শিক্ষক চরিত্রে অভিনয় করেছেন শহীদুজ্জামান সেলিম। চলচ্চিত্রটি ২০১৫ সালের ১৫ সেপ্টেম্বর কানাডার টরন্টো আন্তর্জাতিক চলচ্চিত্র উৎসব-এ 'ডিসকভারি - দি ফিউচার অব ওয়ার্ল্ড সিনেমা' বিভাগে প্রদর্শিত হয়। একই বছর নভেম্বর মাসে ভারতের গোয়ায় অনুষ্ঠিত ৪৬তম ভারত আন্তর্জাতিক চলচ্চিত্র উৎসবে প্রদর্শিত হয়। এছাড়া ২০১৬ সালের আগস্ট মাসে যুক্তরাষ্ট্রের ডালাসে বাংলা চলচ্চিত্র উৎসবে চলচ্চিত্রটি প্রদর্শিত হয়। এই চলচ্চিত্র পরিচালনার মাধ্যমে তিনি ৩৯তম জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে পুরস্কার অর্জন করেন।



পুরস্কার ও সম্মাননা
পূর্ণদৈর্ঘ্য চলচ্চিত্র
প্রাথমিক জীবন
স্বল্পদৈর্ঘ্য চলচ্চিত্র